অবসর নিয়ে ফেললেন জাতীয় দলে দীর্ঘদিন খেলা রুদ্রপ্রতাপ সিংহ। তিন ধরণের ক্রিকেট থেকেই সরে দাঁড়াচ্ছেন তিনি। নিজের টুইটার অ্যাকাউন্টে বাঁ হাতি পেসার নিজের অবসরের সিদ্ধান্ত ঘোষণা করেন। নিজের অবসরপত্রের ছবিও তিনি পোস্ট করেন।

এই বিষয়ে অন্যান্য খবর

মুছে যাওয়া আরপি সিংহ আবার প্রচারের আলোয়, অন্য লড়াইয়ে প্রাক্তন পেসার
রঞ্জি ফাইনালে মাঠেই অসভ্যতা! দর্শকদের সঙ্গে এই ক্রিকেটার যা করলেন, অভাবনীয়
দেখুন তো ভারতের এই ক্রিকেটারদের চিনতে পারেন কিনা? ছবি দেখতে ক্লিক করুন লিংকে।


আরপি সিংহ জানিয়েছেন, ‘‘১৩ বছর আগে ৪ সেপ্টেম্বর ২০০৫ সালে প্রথমবার জাতীয় দলের জার্সি গায়ে চাপিয়েছিলাম। আমার জীবনের সবথেকে গুরুত্বপূর্ণ মুহূর্ত এটাই ছিল। আজকে আমার বুট জোড়া তুলে রাখলাম। আমার সুদীর্ঘ যাত্রাপথে যাঁরা আমাকে সাহায্য করেছেন, প্রত্যেককে ধন্যবাদ জানাচ্ছি।’’
আবেগরুদ্ধ ভাষায় আরপি সিংহ আরও জানিয়েছেন, ‘‘যখন এটা আমি লিখছি। অনেক আবেগ, পালটা আবেগ আমাকে গ্রাস করছে। যতই কেউ একজন এমন দিনের জন্য মানসিক প্রস্তুতি নিয়ে থাকুক না কেন, অবসর নেওয়া মোটেই সহজ কাজ নয়। কিন্তু অন্তর থেকে যেন কোনও আওয়াজ উঠে আসে, এটাই সঠিক সময় সরে দাঁড়ানোর।’’
১৪টা টেস্টের পাশাপাশি ৫৮টি ওয়ান ডে-ও খেলেছেন উত্তরপ্রদেশের পেসার। দেশের হয়ে ১০টি টি টোয়েন্টি ম্যাচে অংশ নিয়েছেন। নিজের আন্তর্জাতিক কেরিয়ারে ১২৪টি উইকেট নিয়েছেন তিনি। শেষবার ২০১১ সালে কার্ডিফে ইংল্যান্ডের বিরুদ্ধে ওয়ান ডে খেলেছিলেন।

🙏 pic.twitter.com/VluMI8unxM
— R P Singh (@rpsingh) September 4, 2018

রাহুল দ্রাবিড়ের নেতৃত্বাধীন যে ভারতীয় দল ২১ বছর পরে ইংল্যান্ডের মাটিতে সিরিজ জিতেছিল, সেই দলের গুরুত্বপূর্ণ সদস্য ছিলেন আরপি সিংহ। লর্ডসে দ্বিতীয় ইনিংসে আরপি সিংহ ৫৯/৫ উইকেট দখল করেছিলেন। সেটাই তাঁর কেরিয়ারের সেরা বোলিং।
আইপিএল-এ ডেকান চার্জার্সকেও চ্যাম্পিয়ন করতে সাহায্য করেছিলেন তিনি। ধারাভাষ্যকার হিসেবে আরপি-কে দেখতে পাওয়ার সুবিধা রয়েছে।